นักวิทยาศาสตร์ในแอนตาร์คติกาพบ จุลินทรีย์กลุ่มหนึ่ง อาศัยอยู่ใต้น้ำแข็งหนา มาหลายล้านปี
นักวิทยาศาสตร์ที่ทำงานอยู่ในแถบขั้วโลกใต้ สำรวจพบจุลินทรีย์กลุ่มหนึ่งที่ดูเหมือนว่าอาศัยอยู่ใต้น้ำแข็งหนาหลายร้อยเมตร มานานหลายล้านปีแล
คณะนักวิทยาศาสตร์นานาชาติที่ทำงานศึกษาวิจัยด้านนิเวศวิทยา ของสิ่งมีชีวิตระดับจุลินทรีย์ใต้ธารน้ำแข็ง Taylor ในทวีปแอนตาร์คติกา หรือ แถบขั้วโลกใต้ พบจุลินทรีย์อยู่ในที่ที่ไม่มีแสงไม่มี อ็อกซิเจน ในแหล่งน้ำเค็มที่เค็มจัด จนไม่จับตัวแข็งแม้อุณหภูมิต่ำลบ 5องศาใต้ธารน้ำแข็งนั้น บริเวณตอนปลายหน้าสุดของธารน้ำแข็งTaylor เป็นน้ำแข็งที่ก่อตัวในลักษณะสีสรรแปลกและมีชื่อเรียกน่ากลัว เหมือนในภาพยนตร์สยองขวัญว่า "Blood Falls" หรือ "น้ำตกเลือด" เพราะมีสีแดง Jill Mikucki หัวหน้าคณะนักวิทยาศาสตร์นานาชาติคณะนี้กล่าวว่า เป็นรอยจากสนิมเหล็ก การเปลี่ยนแปลงทางเคมีต่างๆจะมีพลังงานออกมา ก็เลยคิดว่าจะมีสิ่งมีชีวิตชนิดใดหรือไม่ ที่อาศัยประโยชน์จากจากแหล่งพลังงานนั้นเพราะที่ใดมีพลังงาน ก็มักจะมีสิ่งมีชีวิตอยู่ได้ น้ำเค็มที่ไหลออกมาเป็น"น้ำตกเลือด" นั้น ออกมาจากใต้ธารน้ำแข็ง ซึ่งจะไหลออกมาเป็นครั้งคราว นักวิทยาศาสตร์ต้องใช้เวลาอยู่หลายปีกว่าจะเก็บตัวอย่างน้ำใหม่ๆ ที่ไม่เปื้อนปนมาศึกษาได้ นักวิทยาศาสตร์คิดว่า น้ำนั้นมาจากทะเลสาบดึกดำบรรพ์ที่ถูกกักอยู่ใต้ธารน้ำแข็งมาราว 1 ล้าน 5 แสนปีหรือนานกว่านั้นเมื่อธารน้ำแข็งเคลื่อนมาปกคลุมผนึกไว้โดยที่สิ่งมีชีวิตระดับจุลินทรีย์ยังคงอาศัยอยู่ในทะเลสาบใต้ธารน้ำแข็งนั้น Jill Mikucki กล่าวว่า ทะเลสาบดึกดำบรรพ์ใต้ธารน้ำแข็งนั้น ผ่านการเปลี่ยนแปลงครั้งใหญ่อย่างใดอย่างหนึ่งแสงอาทิตย์ส่องเข้าไปไม่ถึง กลายเป็นที่เย็นจัดและมืดมิดอย่างถาวรย้ำเค็มจัดเพราะมีความหนาแน่นเข้มข้นขึ้น สิ่งมีชีวิตที่แข็งแรงที่สุดเท่านั้นที่มีชีวิตรอดอยู่ได้น้ำเค็มจัดที่ถูกกักอยู่ใต้ธารน้ำแข็ง อุดมด้วยแร่เหล็กและแร่ธาตุอื่นๆและสามารถเกื้อหนุนระบบนิเวศขนาดใหญ่ได้นักวิทยาศาสตร์ยังไม่ทราบว่า ระบบนิเวศที่ว่านั้นมีขนาดใหญ่โตเพียงใดแต่จากการสำรวจด้วยเรดาร์ พบว่าเป็นที่ที่มีความกดระดับใต้น้ำทะเลลึก 80 เมตรจึงสันนิษฐานว่าน่าจะเป็นทะเลสาบขนาดใหญ่อยู่ใต้ธารน้ำแข็งลึกลงไปราว 400เมตร จุลินทรีย์หรือแบคทีเรียที่มีชีวิตอยู่ในทะเลสาบใต้ธารน้ำแข็งนั้น ปรับตัวเข้ากับสภาพการณ์ร้ายแรงจัด อย่างเค็มจัด เย็นจัดและความกดสูงมากได้นักวิทยาศาสตร์พบว่าจุลินทรีย์ชนิดแปลกพิเศษนี้มีความสามารถในการปรับตัวอย่างไม่น่าเชื่อ และมีชิวิตอยู่ได้ในสภาพแวดล้อมที่อุ่นกว่าอย่างในห้องทดลองได้ด้วย นักวิทยาศาสตร์กล่าวว่ายังมีสิ่งที่จะต้องศึกษาเรียนรู้อีกมาก จากจุลินทรีย์ที่สามารถปรับตัวมีชีวิตรอดอยู่ได้ในสภาพแดล้อมแร้นแค้นร้ายแรงสูงแบบนี้ รายงานเรื่องนี้ลงพิมพ์ในวารสาร"Science" ฉบับวันที่ 17 เมษายน 2552